Manises signa un conveni amb l'Associació de Voluntaris d'Acolliment Familiar per a promoure l'acolliment de menors
18 de febrer de 2025

· AVAF se centra en salvaguardar els drets de les famílies, la infància i l'adolescència

Manises, 18 de febrer de 2025-. L'Ajuntament de Manises ha signat un conveni de col·laboració amb l’Associació de Voluntaris d'Acolliment Familiar (AVAF) amb l'objectiu de realitzar accions d'intervenció grupal amb famílies que estan en situació de risc, per a salvaguardar els drets de les famílies, la infància i l'adolescència.

El regidor de Serveis Socials de l'Ajuntament de Manises, Juan Carlos Esteve, ha explicat que “mitjançant aquest conveni de col·laboració, la ciutadania de Manises disposarà de noves eines per a abordar problemàtiques que sorgisquen en el si familiar i, a més, tindran informació directa sobre l'acolliment familiar”.

AVAF també disposa de diversos programes com el de criança conscient per a fomentar l'educació basada en els bons tractes, el programa de prevenció, sensibilització i detecció precoç del mal ús de les Tecnologies de la Relació, Informació i Comunicació, i un programa de prevenció de la violència masclista en relacions de parelles adolescents. Paral·lelament, Manises continua treballant l’assumpte de la criança conscient mitjançant ‘Escola de famílies’.

Un altre dels objectius d'aquesta associació és fomentar els programes de caràcter social, que inclou suport i acompanyament a famílies acollidores, foment i sensibilització de l'acolliment familiar, a més d'acompanyament a famílies amb persones menors d'edat en situacions de risc. Finalment, “Projecte Horitzó” és per a fer costat a joves extutelats i extutelades de 18 a 25 anys durant el seu procés de transició a la vida adulta.

El conveni ha estat signat aquest dimarts per l’alcalde de Manises, Javier Mansilla Bermejo, y el president de l’AVAF, Francisco González Sala.